### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi pentru Universităţi

Beneficiar: Universitatea Babeș-Bolyai din Cluj Napoca - FSPAC

Titlul subproiectului: Mindspark Summer School Junior (MSS-FSPAC)

Acord de grant AG 308/SGU/PV/III din 18.06.2020

**Termeni de referință pentru *serviciilor de consultanță, activități de team-building, în cadrul programului de vară desfășurat în perioada 23.08 - 05.09.2021***

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acord de grant AG 308/SGU/PV/III din 18.06.2020, semnat cu ME-UMPFE, Universitatea Babeș-Bolyai, FSPAC a accesat în cadrul schemei de granturi Competitive pentru Universități, Programe de Vară de Tip Punte (SGCU-PV) un grant în valoare de 283.182,80 Lei pentru implementarea subproiectului Mindspark Summer School Junior (MSS-FSPAC) și intenționează să utilizeze o parte din fonduri pentru servicii de consutanță - team building, adresate elevilor pe parcursul programului de vară.

**2. Obiectiv**

Obiectivul acestor servicii de consultanță este prestarea de servicii de consultanță – team building pe parcursul scolii de vară, sesiunea 2021.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Participă activ la ședința de stabilire a regulilor privind securitatea elevilor pe parcursul scolilor de vară;
* Asigură respectarea regulilor de securitate stabilite pe parcursul activităților libere din cadrul programului de vară (pauze de odihnă, timp liber, pauze de masă, înainte de culcare).
* Prestează activități de team-building
* Raportează directorului de grant sau asistentului orice abatere de la aceste reguli.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

*raport final.*

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi Competitive pentru Universități, Programe de Vară de Tip Punte (SGCU-PV), conform procedurilor descrise în Manualul de Granturi şi termenelor din Acordul de Grant semnat cu ME-UMPFE.

Competenţele minime solicitate din partea Consultantului sunt următoarele:

*-studii superioare absolvite;*

*-cunostinţe operare PC;*

*-minimum 3 ani de activitate în organizații studențești;*

*-experiență în organizarea de activități de tip școli de vară*

*-minimum 2 ani de activități pentru studenți (team-building, proiecte)*

\*Notă: Competenţele minime sunt cerințe minime obligatori și nu vor fi punctate pentru selecția/departajarea candidaților.

*Competențe care constituie avantaje în procesul de selecție a Consultantului:*

1. *cunoașterea locului de desfășurare a școlii de vară;*
2. *cunoaștere campusurilor UBB;*

**6. Alți termeni relevanți**

**Perioadă de implementare/ Durata serviciilor.**

*Serviciile vor fi prestate în perioada 23.08 - 05.09.2021 Consultantul va lucra , maximum 3 ore pe zi , în intervalul, 10:00-18:00, în funcție de program, pentru a asigura activități de team-building elevilor pe parcursul programului de vară.*

**Locație.**

Consultantul își va desfășura activitatea la Facultatea de Științe Politice, Administrative și ale comunicări și alte locații ale UBB (Grădina Botanică, Campus Economica, Campus Hasdeu, Parc Iuliu Hațieganu etc.)

**Raportare.**

Consultantul va întocmi un raport de activitate final.

**Facilități oferite de Beneficiar.**

Consultantul va avea acces la infrastructura educațională a FSPAC și vor beneficia de sprijinul cadrelor didactice implicate în implementarea sub-proiectului.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

Director de proiect,

Conf. Univ . dr. Andreea MOGOȘ